**โนอาห์** (อังกฤษ: Noah; ฮีบรู: נח) เป็นบุคคลในคัมภีร์ฮีบรู เป็นปฐมบรรพบุรุษยุคที่สิบและเป็นยุคสุดท้ายก่อนน้ำท่วมโลก เขาเป็นผู้สร้างเรือยักษ์ตามบัญชาของพระเจ้าเพื่อช่วยครอบครัววงศ์มนุษย์และสัตว์ทั้งปวงให้รอดจากเหตุน้ำท่วมโลก และพระเจ้าทรงให้สัญญาว่าพระองค์จะไม่ทรงล้างโลกโดยบันดาลให้เกิดน้ำท่วมอีก

ในพระคัมภีร์
------------

โนอาห์เป็นบุตรชายของลาเมค เกิดในปีที่ 1,056 หลังจากพระเจ้าสร้างอาดัม บิดาของเขากล่าวว่า *"คน​นี้​จะ​ชู‍ใจ​เรา​ใน​การ‍งาน​ของ​เรา การ​ตราก‌ตรำ​ของ​มือ​เรา และ​จาก​แผ่น‍ดิน​ซึ่งพระยาห์เวห์ทรง​แช่ง‍สาปไว้"* เรื่องราวของโนอาห์บันทึกไว้ในหนังสือปฐมกาล บทที่ 5 ถึงบทที่ 10 โน‌อาห์​เป็น​คน​ชอบ‍ธรรม ​ดี​พร้อม​ใน​สมัย​ของ​เขา โน‌อาห์​เชื่อฟังปฏิบัติตามพระ‍เจ้า และเป็น​ที่​โปรด‍ปราน​ใน​สาย‍พระ‍เนตร​ของ​พระ‍ยาห์‌เวห์ ท่ามกลางยุคสมัยที่พระ‍ยาห์‌เวห์​ทรง​เห็น​ว่า​ความ​ชั่ว‍ร้าย​ของ​มนุษย์​มี​มาก​บน​แผ่น‍ดิน

> เรา​จะ​ให้​มนุษย์​และ​สัตว์​ทั้ง‍ปวง​สิ้น‍สุด​ต่อ‍หน้า​เรา ด้วย‍เหตุ‍ว่า แผ่น‍ดิน​โลก​เต็ม​ด้วย​ความ​โหด‍ร้าย​เพราะ​การ​กระ‌ทำ​ของ​มนุษย์ ดู‍เถิด เรา​จะ​ทำ‍ลาย​พวก‍เขา​พร้อม​กับ​แผ่น‍ดิน​โลก เจ้า​จง​ต่อ‍เรือ​ด้วย​ไม้‍สน‍โก‌เฟอร์ แล้ว​ทำ​เรือ​เป็น​ห้องๆ และ​ยา​ชัน​ทั้ง​ข้าง‍ใน​ข้าง‍นอก จง​ต่อ‍เรือ​นั้น​ตาม​แบบ​นี้ คือ ยาว 133 เมตร กว้าง 22 เมตร สูง 13 เมตร จง​ทำ​ช่องสำหรับ​เรือ​ให้​เสร็จ​โดย​ให้​ห่าง​จาก​ข้าง‍บน 44 เซนติ‌เมตร จง​ตั้ง​ประตู​เรือ​ที่​ด้าน‍ข้าง และ​ทำ​ดาด‍ฟ้า​ชั้น‍ล่าง ชั้น​ที่​สอง​และ​ที่​สาม เพราะ​ดู‍เถิด เรา​เอง​จะ​เป็น​ผู้​ทำ​ให้​น้ำ‍ท่วม​แผ่น‍ดิน เพื่อ​ทำ‍ลาย​มนุษย์​และ​สัตว์​ใต้​ฟ้า​ที่​มี​ลม‍ปราณ ทุก‍สิ่ง​ที่​อยู่​บน​แผ่น‍ดิน​จะ​ตาย‍สิ้น [...] จง​นำ​สัตว์​ตัว‍ผู้​และ​ตัว‍เมีย​ทุก​ชนิด​อย่าง​ละ​คู่​จาก​สัตว์​ที่​มี​ชีวิต​ทั้ง‍ปวง​เข้า​ไป​ไว้​ใน​เรือ เพื่อ​ให้​มี​ชีวิต‍รอด​อยู่​กับ​เจ้า นก​ตาม​ชนิด​ของ​มัน สัตว์​ตาม​ชนิด​ของ​มัน สัตว์‍เลื้อย‍คลาน​บน​แผ่น‍ดิน​ตาม​ชนิด​ของ​มัน ทุก​ชนิด​อย่าง​ละ​คู่​จาก​สัตว์​ทั้ง‍ปวง​ต้อง​มา‍หา​เจ้า เพื่อ​ให้​มี​ชีวิต​อยู่​ได้...
> 
> — พระยาห์เวห์ตรัสกับโนอาห์

บุตรของโนอาห์
-------------

เมื่อโนอาห์ มีอายุได้ 500 ปี จึงมีบุตรชายชื่อ เชม ฮาม และยาเฟท โดยยาเฟทเป็นบุตรชายคนสุดท้อง

ภายหลังเหตุการณ์น้ำท่วมโลก โน‌อาห์​เริ่ม​เป็น​คน​ทำ​สวน​และ​ปลูก​องุ่น วันหนึ่งโนอาห์​ดื่ม​เหล้า‍องุ่น​และ​เมา แล้ว​ก็​นอน​เปลือย‍กาย​อยู่​กลาง​เต็นท์​ ฮาม​ผู้​เป็น​บิดา​คา‌นา‌อัน​เห็น​บิดา​ของ​เขา​เปลือย‍กาย​อยู่ จึง​บอก​พี่‍ชาย​ทั้ง‍สอง​ที่​อยู่​ภาย‍นอก เชม​กับ​ยา‌เฟท​ก็​เอา​ผ้า​พาด​บ่า​ทั้ง‍สอง​คน​แล้ว​ก็​เดิน​ถอย‍หลัง​เข้า​ไป​ปก‍ปิด​กาย​ของ​บิดา​ที่​เปลือย​อยู่ โดย​ไม่‍ได้​หัน‍หน้า​ดู​บิดา​ที่​เปลือย‍กาย​อยู่​

เมื่อ​โน‌อาห์​สร่าง​เมา​แล้วและทราบเรื่อง จึงให้คำอวยพรแก่เชม และยาเฟท และแช่งฮาม บุตรคนรองของตนเอง

พระคัมภีร์บันทึกคำสาปแช่งของโนอาห์ ที่มีต่อ ฮามไว้ว่า "คานาอัน​จง​ถูก​แช่ง ให้​เป็น​ทาส​ต่ำ‍สุด​ของ​พี่‍น้อง"

นักศาสนศาสตร์บางคนเชื่อว่า บุตรชายทั้งสามคนของโนอาห์นี้เอง ที่เป็นบรรพบุรุษของมนุษย์ 3 เผ่าพันธุ์บนโลก คือ คอเคซอยด์ (ผิวขาว), มองโกลอยด์ (เอเชีย) และนิกรอยด์ (ผิวดำ)

ในศาสนาอิสลาม
-------------

ดูเพิ่ม: นบีนูห์
ในศาสนาอิสลาม โนอาห์ก็คือนบีนั๊วหรือนุหฺ ท่านประกาศศาสนาถึง 950 ปี แต่ไม่มีคนเชื่อฟัง แม้แต่ลูกชายของท่านเองคนหนึ่ง ภายหลังพระเจ้าก็สั่งให้ท่านสร้างเรือเพราะพระเจ้าจะทำให้เกิดน้ำท่วม หลังจากนั้นฝนก็ตกติดต่อกัน ลูกชายของท่านลอยคอเข้ามาใกล้เรือ แต่ด้วยหัวใจที่ไม่ศรัทธาในพระเจ้าก็ไม่ยอมขึ้นเรือ ภรรยาและลูกชายของท่านก็จมน้ำตาย ส่วนลูกชายอีกสามคนปลอดภัยเพราะลงเรือพร้อมบิดา ศาสนาอิสลามถือว่าท่านเป็นนบี (*ผู้เผยพระวจนะ*) คนที่ 4 และเป็นเราะสูล (*ศาสนทูต*) และอูลูอัซมิ (*ผู้ทรหดอดทน*) คนแรก

พงศาวลี
-------


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   | อาดัม |   | เอวา |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |
|   |   |   |   | คาอิน |   |   |   | อาเบล |   |   |   | เสท |
|
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   | เอโนค |   |   |   |   |   |   |   |   |   | เอโนช |
|
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   | ​อิ‌ราด |   |   |   |   |   |   |   |   |   | เคนัน |
|
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   | เม‌หุ‌ยา‌เอล |   |   |   |   |   |   |   |   |   | มาหะลาเลล |
|
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   | ​เม‌ธู‌ชา‌เอล |   |   |   |   |   |   |   |   |   | ยาเรด |
|
|   |   |   |   |   |   |   |   |   |   |   |   |   |   |   |   |   |   |   |   |   |  |
|
| อาดาห์ |   | ลาเมค |   |   |   | ​ศิล‌ลาห์ |   |   |   | เอโนค |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |
| ยา‌บาล |   | ยู‌บาล |   | ทู‌บัล‍คา‌อิน |   | นา‌อา‌มาห์ |   | เมธูเสลาห์ |
|
|   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   |   | ลาเมค |
|
|   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   |   | โนอาห์ |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |
|   |   |   |   |   |   |   |   |   |   |   |   | เชม |   | ฮาม |   | ยาเฟท |
|

อ้างอิง
-------

1. ↑  Hitti, Philip K. (1928). *The Origins of the Druze People and Religion: With Extracts from Their Sacred Writings*. Library of Alexandria. p. 37. ISBN 9781465546623.
2. ↑  Dana, Nissim (2008). *The Druze in the Middle East: Their Faith, Leadership, Identity and Status*. Michigan University press. p. 17. ISBN 9781903900369.
3. ↑  [ ปฐมกาล บทที่ 5, พระคริสตธรรมคัมภีร์ ฉบับมาตรฐาน 2011
4. ↑  หนังสือปฐมกาล บทที่ 5:29, พระคริสตธรรมคัมภีร์ ฉบับมาตรฐาน 2011
5. ↑  หนังสือปฐมกาล บทที่ 6:9, พระคริสตธรรมคัมภีร์ ฉบับมาตรฐาน 2011
6. ↑  หนังสือปฐมกาล บทที่ 6:8, พระคริสตธรรมคัมภีร์ ฉบับมาตรฐาน 2011
7. ↑  หนังสือปฐมกาล บทที่ 6:5, พระคริสตธรรมคัมภีร์ ฉบับมาตรฐาน 2011
8. ↑  [ *ปฐมกาล* บท 6. คัมภีร์ไบเบิลฉบับมาตรฐาน 2011
9. ↑  หนังสือปฐมกาล บทที่ 9:18-28, พระคริสตธรรมคัมภีร์ ฉบับมาตรฐาน 2011
10. ↑  คานาอัน เป็นชื่อบุตรชายของฮาม